《南涧听水声送别太古禅师》
明代·马治

汩汩石上语，浏浏风中琴。
清晨南涧流，似是太古音。
出谷乍喧冗，入林杳深沉。
后来自相续，前者既难寻。
问客何缘起，悠悠伤别心。

作者简介：明间常州府宜兴人，字孝常。初为僧，能诗。元末，周履道避地宜兴，治为具舟车，尽穷阳羡山溪之胜，以诗唱和，成《荆南倡和集》。洪武初，为内丘知县，终建昌知府。